АҞӘА, ԥхынгәы 8 - Sputnik, Бадраҟ Аҩӡба. Аԥсны еизгоу акоманда Аҟәа астадион "Динамо" аҿы акоманда "Шәачеи" иареи реицыхәмарра аҽазыҟаҵара иалагеит.
"Еизгоу ҳкоманда иалаҳҵеит 18-ҩык адәаҿы ихәмаруеи ҩыџьа амбахьчаҩцәеи, урҭ Аԥсны ачемпионат аҿы ихәмарқәо роуп, иалҳхит еиҳа зҭагылазаашьа бзиоу аспортсменцәа", - иҳәеит Ашьапылампыл азы Аԥсны еизгоу акоманда азыҟаҵаҩ хада Беслан Гәыблиа.
Азыҟаҵаҩ хада инаҵшьны иазгәеиҭеит акоронавирус азы апандемиа ҟалеижьҭеи ари акоманда актәи ахәмарра шакәу.
"Шәара ижәдыруеит усҟан иҟалаз аҭагылазаашьа, ДЖәР акоманда ҳанацыхәмаруаз алашара ыцәеит, уажәы убас ак ҳԥырхагамхап ҳәа ҳгәыӷуеит. Ари ахәмарра даара иаҳҭахуп, ҳчемпионат актәи аикәшара хыркәшоуп, арԥарцәа ршьа еилашуеит, алшара рымоуп рхы аадырԥшразы", - иҳәеит Гәыблиа.
- Ашьапылампыл азы Аԥсны еизгоу акоманда "Шәачеи" иареи рыхәмарра аҽазыҟанаҵоит© Sputnik / Томас Тхайцук
- Ашьапылампыл азы Аԥсны еизгоу акоманда "Шәачеи" иареи рыхәмарра аҽазыҟанаҵоит© Sputnik / Томас Тхайцук
- Ашьапылампыл азы Аԥсны еизгоу акоманда "Шәачеи" иареи рыхәмарра аҽазыҟанаҵоит© Sputnik / Томас Тхайцук
- Ашьапылампыл азы Аԥсны еизгоу акоманда "Шәачеи" иареи рыхәмарра аҽазыҟанаҵоит© Sputnik / Томас Тхайцук
- Ашьапылампыл азы Аԥсны еизгоу акоманда "Шәачеи" иареи рыхәмарра аҽазыҟанаҵоит© Sputnik / Томас Тхайцук
Аԥсны еизгоу акомандеи ашьапылампылтә команда "Шәача" адубли иареи реицыхәмарра мҩаԥысраны иҟоуп Аҟәа, ԥхынгәы 11 рзы аҟәатәи астадион "Динамо" аҿы. Ахәмарра иалагоит асааҭ 18:00 рзы.